沁园春

沁园春，词牌名，由东汉汉明帝的女儿沁水公主刘致的庄园而得名。双调一百十四字，前阕四平韵，后阕五平韵，一韵到底，前阕四五句，六七句、八九句，后阕三四句，五六句，七八句均要求对仗。

词牌格式

仄仄平平，仄仄平平，仄仄仄平。仄平平仄仄（上一下四），平平仄仄；平平仄仄，仄仄平平。
仄仄平平，平平仄仄，仄仄平平仄仄平。平平仄，仄平平仄仄（上一下四），仄仄平平。
平平仄仄平平。仄仄仄、平平仄仄平。仄平平仄仄（上一下四），平平仄仄；平平仄仄，仄仄平平。
仄仄平平，平平仄仄，仄仄平平仄仄平。平平仄（或仄平仄），仄平平仄仄（上一下四），仄仄平平。
平：填平声字；仄：填仄声字；中：可平可仄。

例词

《沁园春·孤馆灯青》年代：宋 作者：苏轼
孤馆灯青，野店鸡号，旅枕梦残。渐月华收练，晨霜耿耿；云山摛锦，朝露漙漙。世路无穷，劳生有限，似此区区长鲜欢。微吟罢，凭征鞍无语，往事千端。

当时共客长安，似二陆初来俱少年。有笔头千字，胸中万卷；致君尧舜，此事何难？用舍由时，行藏在我，袖手何妨闲处看。身长健，但优游卒岁，且斗尊前。
《沁园春·锦水双龙》年代：宋 作者：姚勉
锦水双龙，鞭风驾霆，来游璧池。有一龙跃出，精神电烨，一龙战退，鳞甲天飞。一样轩拏，殊途升蛰，造化真同戏小儿。时人眼，总羡他腾踏，笑我卑栖。

促装且恁西归。信自古功名各有时。但而今莫问，谁强谁弱，只争些时节，来速来迟。无地楼台，有官鼎鼐，命到亨通事事宜。三年里，看龙头独露，雁塔同题。